Park Sung-hoon

Park Sung-hoon (; nosusu ontok Mansak, 1985) nopo nga mimingkono mantad Kabaatan Korea. Tuminimipuun isio do kalaja pinsingkanaan miampai kono tokoro id suang do filem A Frozen Flower (2008). Nointutunan isio soira minsingkono id  Rooftop Room Cat om The History Boys, om arayou tu nokopomonsoi do ngaran dau sabaagi iso kono aangkal id  kopomoinan do  Model Students. Tuminimpuun i Park diti do magayat torodok tulun maya ponokodungan do kono id SBS Three Days (2014), Six Flying Dragons (2015–2016) om Don't Dare to Dream (2016). Mantad filem Gonjiam: Haunted Asylum (2018) om KBS 2TV's My Only One (2018 –2019) nakaanu isio do populariti di lobi gumu. Luminaan isio sabaagi do kono aangkal  id KBS2 Wednesday-Thursday drama series Memorials. Ointutunan isio piipiro toun diti mantad kono dau di araat id drama The Glory (2022–2023) om Queen of Tears (2024).

Koposion pogulu om pondidikan
Park Sung-hoon, nopo nga tanak tohuri mantad duo taka, nosusu ontok Mansak 18 1985 id  Gwacheon, Gyeonggi-do. Nokotimbaba isio diti do kobolingkahangan kousinan maamaso guminayo tu natagakan tapa dau do kalajaan di nasabab do IMF crisis. Sundung do tuminindapou do kalas boros Perancis id Gwacheon Foreign Language High School, au songkuro isio diti kirahi do minsingilo. Ontok no di toun kotolu id sikul takawas kosorou nogi isio do kalaja timpu dobontol disio. Panaksabab iti do duminaptar isio id Dong-ah Institute of Media and Arts, minaganu gana pinsingkanaan om filem tu orohian isio do filem. 

Ontok id umul dau do 20 toun, minaganu isio dau do kono aangkal di kumoinsan id bengkel kalas sikul, papalakun di Deokbae id id kopomoinan kiuhu Taxi Driver, nosuat monuunuhu Jang Jin. Minomonsoi isio do kosolimbahan tikid simisto om koinanan di manahak bagas poinaru kuma disio.  Maamaso dau do mampayat teater, lobi ohiokon disio do gana di. Kalapas nokorongou isio senior di popoilo topurimanan do manahak kosolimbahan om kaanu do tapap palad nopo kaka nga miagal do mangakan do dada om kopouriman di yau daya kapamagayatan do sinasawat diri. Mantad dii, mayo-gayo di rahi disio kumaa teater. 

Kalaja

 2008 gisom 2010: Kotimpuunan do kalajaaan 
Kalapas nokograduate, kuminaraja i Park id serikat do teater Route 21. Kumalaja nogi isio montok koposi-posion. Minagawi isio 8-9 wulan id sorikat teater, om maamaso kirahi isio do kalaja id sinasawat otongob o ginawo dau. Sansagan dau tinan sondii do kumalaja sambilan gisom pitanga tuong, modop id teater om au kaanu paranan tu mongingia om mimingkono senior i kaanu torodok. Kaanu isio do 50 000 won no montok 9 wulan dii.  

Kalapas tuminongkiad isio mantad sorikat do teater dii, nakaanu isio do paranan tokod id filem A Frozen Flower (2008) om Jeon Woo-chi: The Taoist Wizard (2009). Sundung do kalapas debut filem dau di toun 2008, nakawaya isio do timpu tolu satanga toun miampai aiso kosiwatan do minsingkono.

Kalapas minampayat iso agensi, Kosiwatan di Park kakal i kaantob. Id timpu iso om satanga toun, intolu no katanud isio do uji bakat, di panakasabab do ayami no ginawo do kumaa prospek kalaja dau. Di toun 2009, minangapalai isio do KBS poniisan kopongonuan rolou mimingkono nga nokirar id ruba tiis dohuri.  Mooi do apasi, minaganu isio do kakalajaan sambilan id diwan konsert, miampai minaganu paranan sabaagi jurupopoilo om papadagang do kakamot; kumoinsan id konsert muzik "Pump Boyz," "Hedwig Show," om Yoon Do-hyun's Band Concert. Kalaja di Park id diwan konsert dii popomilo dau do mongintong kosolimbahan artis senior. Asaru isio do kotorimo kaad kapataranan di mogowit kumaa ogumu kopogirubaan. Nasip tosonong dau tu nokoruba do luguan tinimungan do Shownote di pinoporomut disio kuma tulun id industri teater

 2011 gisom 2017: Teater kinalantayon paranan id television 
Id 2011, nakaanu i Park do kosiwatan mingkono id sinasawat sundung pia do okudi no koinganan pinsingkanaan disio. Maamaso kosolimbahan disio id teater kumoinsan Kaandasan mingkono di natalup no noposian kawagu. Id toun sumusuhut, minaganu isio do paranan tokodo id duo drama televisyen sabaagi souder id  MBC drama do sajara Moon Embracing the Sun om sabaagi tanak sikul takawas KBS2 drama Big. 
Au no alaid mantad dii, tuminanud i Park do musim kolimo drama poingaran-ngaran Rooftop Room Cat, id nonggo kiwaa lobi 1000 mimingkono di minomuhun. Sundung do opitotos do pinisahapan dii ii no tu 150  opibanding do 1, nopili Park montok kono aangka Lee Kyung-min. Minongulit isio do paranan diti nogi id musim koonom.

Id onom wulan kumosio do 2013, apakot o jodual di Park. Pinapamain i Park do paranan Lockwood id tayanganperdana Korea Alan Bennett The History Boys. Kalapas dii kiwaa di timbabaon dau monulimbang tonggungan id ngoduo drama MBC]You Are the Boss! om kopomoinan Model Students. Id drama You Are the Boss! minimbulai isio sabaagi Yu Deok-hwa, tambalut sangkalas do kono aangkal Lee Seon-nam di (di pinamain di Shim Hyung-tak).   Id timpu dii nogi, ruminuba isio do audien montok paranan sabaagi Seo Min-yeong, songulun tanak model di kiwaa paranoia di abaal id drama Model Students. Maganu duo prujik di misuai id timpu di miagal om miolon do kono atantu no kosiliu tantaman. Poingkuro po, kaanu i Park do kaandasan id proses dii

Kalapas minundorong toruhai, prujik dau di sumusuhut nopo nga koponompilan tutumombului id drama  John Cariani omnibus  Almost, Maine. Kosolimbahan diti nopo nga momuhondom tadau kinolodion ko-10 do sorikat teater Ganda. Produser Ahn Hyeok-won minagalap dau sabaagi tutumombului om minoi isio ampayat kalapas noimbayat tambalaut iso agensi do i Jin Seon-kyu om Lee Hee-joon, puru do Ganda. Id episod kolimo kiuhu  "They Fell", minimbulai i Park sabaagi Chad mitantang do Yoon Na-moo sabaagi Randy, di koumbal kuminalaja miampai dau id Model Students.

Di toun 2014, koimbulai i Park sabaag luguan do Tinimungan komunikasi id drama SBS  Three Days om nakaanu koinganan osonong tu kuminalaja miampai komolohingan di kikitoilaan. Kalapas dii, tuminanud i Park do kopuruan do kapataadan do kosololimbahan pinsingkanan Ganda Judo Boy, sabaagi Min-wook, monuunumbuk. Iri nopo nga sala iso kosolimbahan disio milo olingan tu nokopiambalut isio do tambalut mimingkono dau om mingluda solinaid do apat gisom limo tulan. 

Id dompok do toun dii nogi, i Park om i Jo Kang-hyeon ngoduo yolo minogowit kono Park Jae-hyun id drama "Melodrama' ponuhuan di Jang Yu-jeon. Park Jae-hyun di nakawaya koundolihon do tuundu-dundu kalapas koligaganan id tokoro po, nokoupus di Seo-kyung. Melodrama di pinatayang di toun 2007 nakaanu komi tosonong montok gatang koinusan om kotinganaian koompohuan, popolombus mesej kokomoi rati totopot do tupus. Pinosolimbou iiti id Teater jayu id Longkod Koinusan Seoul mantad 31 Momuhau 2014 gisom 15 Mansak 2015 

Ontok 2015, minongulit i Park do paranan dau id "Judo Boy". Guminuli nogi isio id drama "Model Students" kalapas minundorong solinaid do duo toun. Ontok 2013, koumbal isio minogowit kono di Min-yeong. Ontok di toun 2015, miampai di Kang Ki-dung, induo isio pinopokono do kono di Myeong-jun, di kitopurimanan koinsiribaan ginawo di au otopt di poinlisok id kowoowoyoon dau di otulid. 

Ontok musim magalang, ngoduo i Park and i Jeong Dong-hwa mininkono sabaagi di Oliver id koingkakatan do drama  The Pride id ponuhuan di Kim Dong-yeon. Tima aangkal nopo do drama diti nga tumorodok kumaa tinggisaman sosial di otimbabaon do piipiro tinimungan noindisan loolobi po minoriti do seksual: Philip, Oliver, Peter, om Sylvia, di poingiyon id duo timpu di misuai 1958 om babaino. Koposoliwanan diti pinoharo id Teater Daehakro Soohyun om nakaralan mantad 6 Magus om tumilombus. The Pride nokono di Alexi Kaye Campbell, songulun monuunuat do Greek-British. Totopot nopo nga pinatayang iti id Royal Court Theatre Upstairs ontok Milau 2008 om nokotorimo gaa miagal ko The Critics' Circle Prize for Most Promising Playwright om nogi John Whiting Award montok Best New Play. Kapamansayan id siriba ponuhuan di  Jamie Lloyd, nogi nga nokotorimo do Laurence Olivier Award montok  Outstanding Achievement id teater miamung. Adaptasi do drama South Korean dii nosuat di Ji Yi-seon, om pinodalin di Kim Soo-bin, and minomonsoi koimbulayan kumoinsan dau id The 5th Best Plays Festival hilo Art One Theater ontok 2014.

 Sukuon